**Alliku** on küla Harju maakonnas Saue vallas. 

Tõenäoliselt on küla nime saanud muinasasulakoha kirdeserval immitsevate allikate järgi.

Alliku küla piirneb Hüüru, Püha, Vanamõisa ja Koidu külaga ning Harku ja Laagri alevikuga.

Rahvastik
---------

31. mail 2012 muudeti Alliku küla piire – eraldati Koidu küla
ja pärast seda jäi Alliku külla 1145 elanikku (seisuga 1.05.2011). Viimastel aastatel on elanike arv pidevalt suurenenud: 1344 (1.01.2016), 1444 (1.01.2017) ja 1526 (1.01.2018).

Suuremad elamupiirkonnad on Alliku keskus, Karutiigi, Kotka ja Metsavahi. Arendamisel on Koru uuselamurajoon, teise nimega Veskimöldre 2.

Teed
----

Alliku küla läbivad kõrvalmaanteed:

* Laagri–Harku tee (11401)
* Saku–Laagri tee (11420)
* Laagri–Hüüru tee (11421)
* Alliku–Laagri tee (11184)
* Hüüru–Alliku–Saue tee (11185)
* Püha–Alliku tee (11192)

Majandus
--------

Esindatud on põllumajandus, ehitus, tootmine ja teenindus.

Alliku külas paiknevaid ettevõtteid:

* Roadservice OÜ
* Scandinavian Clinics Estonia OÜ
* Kalsep OÜ
* Alliku OS AS
* Lartenplus OÜ
* Mööbelsepp OÜ

Ajalugu
-------

Vana hoone ajaloolises Alliku südames
Allikult on leitud muistsed asulakohad I aastatuhande II poolelt ja lähikülade endisaegne matmispaik. Küla piirest on leitud mitu kultusekivi, mis on kaitse alla võetud. Alliku ja Vanamõisa piiril asub Sõeru ohvriallikas.

Uurijad arvavad, et kohanimena on 20 adramaaga Lehmjat (*Lemethos*) mainitud Taani hindamisraamatus 1241. aastal. Matthias Johann Eisen pakkus küla nimekujuks Lehmeta. Alliku või Allika küla nime ei ole Taani hindamisraamatus tuvastatud.

Peeter Suure merekindluse rooduvarjend Allikul
Ajalooliselt on Alliku territoorium kuulunud Harku mõisa, Vanamõisa ja Hüüru mõisale kuuluva Lehmja karjamõisa koosseisu. Sel ajal paiknes praeguse küla alal 2 küla: Allika küla kuulus Harku mõisale ja Lehmja küla Hüüru mõisale. Lehmja küla talud ei ole säilinud. Kui veel Rootsi ajal, 17. sajandi lõpul olid Allika ja Lehmja võrreldava suurusega külad, siis järgnenud Vene Keisririigi ajal Lehmja talud hävisid ja sinna rajati karjamõis. Küla kadumise põhjusteks olid tõenäoliselt 1695.–1697. aasta näljahäda ja katk Põhjasõja ajal, kui suri vastavalt 20 ja 80,3% (Harjumaal) elanikkonnast.

Alliku küla alal paiknevad mõned Peeter Suure merekindluse rajatised. Merekindluse raadiojaam asus Alliku–Laagri tee alguses aadressil Allika tee 13. Alates Eesti Vabariigi algusaegadest raadiojaama ei kasutatud, 1921–1974 töötas selles hoones Saue algkool.
Samuti on külas 3 väiksemat betoonpunkrit ning Põllu tee ääres üks rooduvarjend ja kahe ehitusjärku jäänud varjendi vundamendiaugud.

Nõukogude perioodil majandas Alliku külas Saue köögiviljakasvatuse näidissovhoos. Pärast Eesti taasiseseisvumist erastati endised sovhoosi üksused.

Loodus
------

Vaade Alliku maastikule
Alliku küla piire läbivad Vääna ja Pääsküla jõgi.

Suurema ala küla territooriumist hõlmavad põllud ja elamukrundid. Metsane on ala, mis jääb Koidu küla ning Vääna ja Pääsküla jõe vahele.

Kaitsealustest liikidest esineb harilik hink (III kategooria), teelehe-mosaiikliblikas (III kategooria).

Alliku ja Vanamõisa piiril on Sõeruallikas.

Pilte
-----

* Kultusekivi Alliku külasKultusekivi Alliku külas
* Jalakäijate sild üle Vääna jõe Kotka tee otsas Alliku külasJalakäijate sild üle Vääna jõe Kotka tee otsas Alliku külas
* Sild üle Pääsküla jõe AllikulSild üle Pääsküla jõe Allikul

Vaata ka
--------

* Padula
* Padula raudteepeatus

Viited
------

1. ↑  Statistikaamet, vaadatud 10.11.2020.
2. ↑  Eesti haldus- ja asustusjaotuse klassifikaator, vaadatud 9.06.2014.
3. ↑  Regionaalministri 22. detsembri 2006. a määruse nr 9 "Asustusüksuste nimistu kinnitamine ning nende lahkmejoonte määramine" muutmine
4. ↑  Rahvastikuregister
5. ↑  "Maanteeameti teeregister". Originaali arhiivikoopia seisuga 19. aprill 2010. Vaadatud 5. veebruaril 2017.
6. ↑  asulakoht Alliku kultuurimälestiste riiklikus registris
7. ↑  asulakoht Lehmja kultuurimälestiste riiklikus registris
8. ↑  kalmistu "Surnumäe põld" kultuurimälestiste riiklikus registris
9. ↑  ohvriallikas "Sõeru allikas" kultuurimälestiste riiklikus registris
10. ↑  Paul Johansen, Die Estlandliste des Liber Census Daniae, Kopenhagen-Reval, 1933, lk.477
11. ↑  Carl Julius Albert Paucker, Der Güterbesitz in Ehstland zur Zeit der Dänen-Herrschaft, etc, Dorpat, 1853, lk.59
12. ↑  Daani hindamise raamat = Liber census Daniae, Kommenteerija: Matthias Johann Eisen, Varrak, 1920, lk.66
13. ↑  EAA.1.2.C-II-4 leht 1 Kegell Sochn, XVII saj. II pool, Rahvusarhiiv
14. ↑  Peeter Suure merekindluse raadiojaam kultuurimälestiste riiklikus registris
15. ↑  KLO9102645 keskkonnaportaalis
16. ↑  KLO9200030 keskkonnaportaalis

Välislingid
-----------

|  |  |
| --- | --- |
|  | Pildid, videod ja helifailid Commonsis: **Alliku (Saue)** |

* Vanamõisa seltsimaja koduleht
* Steriliseerimistehase vastased on jõudnud Euroopa kohtusse Postimees, 27. märts 2010]
* Saue valda tekitatakse Koidu küla ERR uudised, 3. juuni 2012
* Laagri ümbersõidu ehituseks on vaja võõrandada üheksa kinnistut Maaleht, 10. veebruar 2014
* Vana Veskimöldre kõrvale kerkib uus Postimees, 4. veebruar 2016

| * v
* r
Saue valla asulad |
| --- |
| Linn | 

* Saue

 |  |
| Alevikud | 

* Laagri
* Riisipere
* Turba

 |
| Külad | 

* Aila
* Allika
* Alliku
* Aude
* Ellamaa
* Haiba
* Hingu
* Hüüru
* Jaanika
* Jõgisoo
* Kaasiku
* Kabila
* Kernu
* Kibuna
* Kiia
* Kirikla
* Kivitammi
* Kohatu
* Koidu
* Koppelmaa
* Kustja
* Laitse
* Lehetu
* Lepaste
* Madila
* Maidla
* Metsanurga
* Munalaskme
* Mustu
* Muusika
* Mõnuste
* Nurme
* Odulemma
* Pohla
* Pällu
* Pärinurme
* Püha
* Ruila
* Siimika
* Tabara
* Tagametsa
* Tuula
* Valingu
* Vanamõisa
* Vansi
* Vatsla
* Vilumäe
* Viruküla
* Ääsmäe
* Ürjaste

 |